2000 elején elkészült a „The Bongo Song” című számuk, melynek producere Michael Parsberg volt, és gyorsan a klubok kedvence lett. A dalt hamarosan az MTV Europe zenetévé is sugározni kezdte. A törzsi dobokon és a trance zenén alapuló dal az év végére az egyik legtöbbet hozó zeneszám lett. Része lett a sydneyi 2000. évi nyári olimpiai játékok nyitóceremóniájának, majd 2001-ben a koppenhágai Eurovíziós Dalfesztivál szavazás előtti szünetében is ezt a dalt adták elő. Szintén ezt a számot játszották a 2002-es, Manchesterben rendezett Nemzetközösségi Játékok alatt is.